Minst 175 mistet livet i jordskjelvet på Filippinene
Jordskjelvet ble målt til 7,2. Lørdag regner redningsmannskapene med at de fleste som er savnet, allerede er døde, ifølge politisjef Dennis Augustin. Skjelvet skjedde ved 8-tiden lokal tid tirsdag morgen og hadde episenter under havbunnen utenfor øya Bohol rett nord for den filippinske hovedøya Mindanao. Mer enn 3,4 millioner mennesker ble berørt av skjelvet. Mange bor ute, i telt som er satt opp midlertidig, av frykt for etterskjelv eller fordi de mistet husene sine i jordskjelvet. BAKGRUNN:Stigende dødstall etter jordskjelv på Filippinene Det er stort behov for mat, vann og andre nødvendige hjelpemidler i området, men det er vanskelig å få fram hjelpeforsyninger ettersom flere veier og broer er ødelagt av skjelvet. Flere nordmenn befant seg også i området. En familie fra Trondheim opplevde jordskjelvet på nært hold. Myndighetene har registrert over 12.000 etterskjelv, hvorav ett hadde en styrke på 5,5. Flere hundre ble skadd i skjelvet. Men fordi mange sykehus og klinikker også er ødelagt, har mye av behandlingen foregått i provisoriske skadestuer utendørs.
Redningsmannskaper har funnet 175 døde etter tirsdagens jordskjelv på Filippinene. Minst 19 er fortsatt savnet, og sjansen for å finne overlevende regnes som svært liten.